Meh Sandar Lagi

Meh Sandar Lagi ialah sebuah siri drama televisyen Malaysia 2017 arahan Kyoll Hamzah, dibintangi oleh Mira Filzah, dan Aliff Aziz. Siri ini memulakan tayangan perdana di Slot Akasia TV3 bermula 28 Ogos 2017 menggantikan Pinggan Tak Retak, Nasi Tak Dingin. 

Drama ini merupakan sekuel/sambungan kepada drama Meh Sandar Pada Aku.

Sinopsis 
Mengisahkan Afnan Tasneem (Mira Filzah) dan Dr. Syed Nadzhan (Aliff Aziz) yang baru sahaja bergelar pasangan suami isteri. Walaupun demikian, kebahagiaan mereka hanyalah buat sementara waktu sahaja. Rumahtangga pasangan ini mula diuji apabila Nadzhan terpaksa bekerjasama dengan seorang doktor wanita yang menawan bernama Dr. Sandra (Alicia Amin) untuk sebuah penyelidikan di makmal mereka.

Sementara itu, situasi bertambah keruh apabila Tasneem menerima seutus surat daripada wanita yang paling dibenci oleh Nadzhan, iaitu ibu kandungnya (Haliza Misbun) sendiri. Setelah kian lama menghilangkan diri, ibu Nadzhan ingin bertemu semula dengan anak lelakinya itu.

Atas rasa tanggungjawab seorang isteri, Tasneem nekad untuk menyatukan kembali kedua-dua ibu dan anak yang sudah lama terpisah ini walaupun Nadzhan enggan berbuat demikian. Tasneem sedar bahawa perancangannya itu langsung tidak disukai suaminya. Oleh kerana ingin melihat Nadzhan bahagia, Tasneem terpaksa bertahan dengan keperitan dalam hatinya dan melayan karenah suaminya yang semakin tertarik dengan kehadiran Dr. Sandra itu.

Mampukah Tasneem menyelamatkan hubungan antara seorang ibu dan anaknya, serta perkahwinan mereka pada masa yang sama?

Pelakon 
 Mira Filzah sebagai Afnan Tasneem
 Aliff Aziz sebagai Dr Syed Nadzhan
 Haliza Misbun sebagai Syarifah Aleya
 Aishah Ilias sebagai Mastura
 Asyraff Aley sebagai Syed Emir
 Nada Syuhada sebagai Salwa
 Fendi Seman sebagai Zamarul
 Daler Yusuf sebagai Dr Syereff
 Tony Eusoff sebagai Tengku Kamal
 Azri Iskandar sebagai Azhar

Runut Bunyi 
 Sandar Padaku - Aliff Aziz & Mira Filzah
 Tak Perlu Ragu - Siti Nurhaliza

Rujukan 

Drama Melayu
Rancangan TV3